
ΕΛΛΗΝΙΚΗ ΔΗΜΟΚΡΑΤΙΑ                                                                       
ΥΠΟΥΡΓΕΙΟ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ

ΓΕΝΙΚΗ ΔΙΕΥΘΥΝΣΗ ΟΔΙΚΗΣ ΑΣΦΑΛΕΙΑΣ                                        Παπάγου      09  Ιανουαρίου 2014

ΔΙΕΥΘΥΝΣΗ ΟΔΙΚΗΣ ΚΥΚΛΟΦΟΡΙΑΣ

ΤΜΗΜΑ ΕΠΙΜΟΡΦΩΣΗΣ ΟΔΗΓΩΝ                                                        Αριθ. Πρωτ. :  Γ 100 / 1027 / 118
	Ταχ. Δ/νση 

Τ.Κ.

Πληροφορίες

Τηλέφωνο

FAX
E-mail
	: Αναστάσεως & Τσιγάντε

: 101 91 ΠΑΠΑΓΟΥ

: Η. Πάσιος

: 210 650 8174

: 210 650 8493

: h.pasios@yme.gov.gr
	ΠΡΟΣ :

ΚΟΙΝ:
	1. Γ.Δ/ντες Μεταφορών και  

       Επικοινωνιών Περιφερειακών Ενοτήτων της    

       Χώρας (με e-mail)

2. Υπηρεσίες Μεταφορών και  

Επικοινωνιών Περιφερειακών Ενοτήτων της Χώρας  (με e-mail)

3.   Π.Ο.Ε.Ο.

       Καποδιστρίου 24, 106 82  ΑΘΗΝΑ
      (info@ekpaideftis.gr)

1. Γρ.Υφυπουργού Υποδομών, Μεταφορών & Δικτύων

2. Γρ. Γεν. Γραμματέα Μεταφορών

3.    Γρ. Γεν. Δ/ντη Οδικής Ασφάλειας


ΘΕΜΑ  : Άρθρο σχεδίου νόμου πρόβλεψης κυρώσεων για Σχολές / Κέντρα Π.Ε.Ι. και  

               Σ.Ε.Κ.Ο.Ο.Μ.Ε.Ε.  για σχολιασμό.

          Σας αποστέλλουμε σε συνημμένο αρχείο, άρθρο σχεδίου νόμου που αφορά τις προβλεπόμενες κυρώσεις σε Σχολές / Κέντρα περιοδικής κατάρτισης οδηγών οχημάτων μεταφοράς επιβατών και εμπορευμάτων για Πιστοποιητικό Επαγγελματικής Ικανότητας (Π.Ε.Ι.), Σχολές Επαγγελματικής Κατάρτισης Οδηγών Οχημάτων Μεταφοράς Επικινδύνων Εμπορευμάτων (Σ.Ε.Κ.Ο.Ο.Μ.Ε.Ε.) καθώς και στους Δ/ντες Σπουδών, σε περίπτωση παραβίασης των όρων και προϋποθέσεων έγκρισης και λειτουργίας τους.και παρακαλούμε για τις απόψεις σας μέχρι τις 20 Ιανουαρίου 2014.    

        Οι Υπηρεσίες μεταφορών και Επικοινωνιών της Χώρας παρακαλούνται για την ενημέρωση των Σχολών της αρμοδιότητάς τους.
Συνημμένα: Άρθρο σχεδίου νόμου (2) σελίδες

Εσωτερική Διανομή:

Δ/νση Οδικής Κυκλοφορίας

Τμήμα Γ΄(2)

	Ο ΔΙΕΥΘΥΝΤΗΣ

	Ι. ΛΑΖΑΡΙΔΗΣ


 Ακριβές Αντίγραφο

 Α.ΚΑΡΚΑΛΕΤΣΗ

Άρθρο ….

«Κυρώσεις σε Σχολές / Κέντρα περιοδικής κατάρτισης οδηγών οχημάτων μεταφοράς επιβατών και εμπορευμάτων για Πιστοποιητικό Επαγγελματικής Ικανότητας (Π.Ε.Ι.) και Σχολές Επαγγελματικής Κατάρτισης Οδηγών Οχημάτων Μεταφοράς Επικινδύνων Εμπορευμάτων (Σ.Ε.Κ.Ο.Ο.Μ.Ε.Ε.)»

1. Στις Σχολές / Κέντρα Π.Ε.Ι., στις Σ.Ε.Κ.Ο.Ο.Μ.Ε.Ε., στους Δ/ντες Σπουδών αυτών, στο φυσικό ή νομικό πρόσωπο ή τα μέλη τα οποία μετέχουν στη διοίκηση ή εκπροσωπούν ή/και δεσμεύουν με οποιονδήποτε τρόπο το νομικό πρόσωπο στο οποίο ανήκει η ανωτέρω Σχολή και  που παραβιάζουν:

· Τους όρους και προϋποθέσεις έγκρισης και λειτουργίας των Σχολών / Κέντρων Π.Ε.Ι. και των προγραμμάτων περιοδικής κατάρτισης που ορίζονται στην Υπουργική Απόφαση που έχει εκδοθεί κατ’ εξουσιοδότηση της παραγράφου 9 του άρθρου 7 του π.δ. 74/08 (Α’ 112) όπως ισχύει,

· Τους όρους και προϋποθέσεις έγκρισης και λειτουργίας των Σ.Ε.Κ.Ο.Ο.Μ.Ε.Ε., που ορίζονται στην Υπουργική Απόφαση που έχει εκδοθεί κατ’ εξουσιοδότηση του άρθρου 3 του π.δ. 355/94 (Α’ 189) και τη συμφωνία ADR όπως ισχύουν, 

επιβάλλονται οι ακόλουθες κυρώσεις:

α. Στις Σχολές / Κέντρα Π.Ε.Ι. και Σ.Ε.Κ.Ο.Ο.Μ.Ε.Ε., διοικητικό πρόστιμο από τριακόσια (300) ευρώ μέχρι χίλια (1.000) ευρώ, απαγόρευση για ένα (1) μήνα έως έξι (6) μήνες της λειτουργίας της Σχολής και διακοπή ή ακύρωση του τρέχοντος προγράμματος εκπαίδευσης. Σε περίπτωση υποτροπής εντός δύο ετών από την πρώτη παράβαση επιβάλλεται διοικητικό πρόστιμο από χίλια (1.000) μέχρι δύο χιλιάδες (2.000) ευρώ, απαγόρευση λειτουργίας της Σχολής από έξι (6) μήνες έως ένα (1) έτος και διακοπή ή ακύρωση του τρέχοντος προγράμματος εκπαίδευσης.

β. Στο Δ/ντη Σπουδών απαγόρευση εκτέλεσης καθηκόντων καθώς και απασχόλησής του ως διδακτικό προσωπικό σε Σχολές / Κέντρα Π.Ε.Ι., Σ.Ε.Κ.Ο.Ο.Μ.Ε.Ε., Κέντρα Θεωρητικής Εκπαίδευσης Υποψηφίων Οδηγών (ΚΕ.Θ.Ε.Υ.Ο.), και Σχολές Επαγγελματικής Κατάρτισης Μεταφορέων (Σ.Ε.ΚΑ.Μ.), σε όλη την επικράτεια από ένα (1) μήνα έως έξι (6) μήνες.

γ. Στα μέλη τα οποία μετέχουν στη διοίκηση ή εκπροσωπούν ή/και δεσμεύουν με οποιονδήποτε τρόπο το νομικό πρόσωπο στο οποίο ανήκει η ανωτέρω Σχολή απαγορεύεται η ίδρυση νέας Σχολής / Κέντρου Π.Ε.Ι. και Σ.Ε.Κ.Ο.Ο.Μ.Ε.Ε.,  έως ότου αρθούν οι λόγοι που επέβαλλαν την απαγόρευση λειτουργίας της.

δ. Σε περίπτωση διαπίστωσης περισσοτέρων από μίας παραβάσεων η επιβαλλόμενη ποινή είναι η μεγαλύτερη προβλεπόμενη από τις περιπτώσεις που έχουν διαπιστωθεί.
2. Με κοινή απόφαση των Υπουργών Οικονομικών και Υποδομών Μεταφορών και Δικτύων, κατατάσσονται οι παραβάσεις σε κατηγορίες ανάλογα με τη σοβαρότητά τους και καθορίζονται οι διοικητικές κυρώσεις εντός των ορίων της παραγράφου 1 και ανάλογα με την κάθε παράβαση, καθώς και κάθε άλλη αναγκαία λεπτομέρεια για την υλοποίηση του παρόντος άρθρου.

3. Αρμόδιο όργανο επιβολής των κυρώσεων της διακοπής ή ακύρωσης των προγραμμάτων εκπαίδευσης είναι το ίδιο όργανο της Περιφερειακής Ενότητας της Χώρας που τα ενέκρινε.

Αρμόδιο όργανο επιβολής των κυρώσεων των διοικητικών προστίμων, της απαγόρευσης λειτουργίας των Σχολών / Κέντρων Π.Ε.Ι. ή Σ.Ε.Κ.Ο.Ο.Μ.Ε.Ε. και της απαγόρευσης άσκησης καθηκόντων των Δ/ντων Σπουδών, είναι το ίδιο όργανο της Περιφερειακής Ενότητας της Χώρας που εξέδωσε την αναγγελία λειτουργίας της Σχολής / Κέντρου Π.Ε.Ι. ή την άδεια λειτουργίας της Σ.Ε.Κ.Ο.Ο.Μ.Ε.Ε. κατά περίπτωση.

4.  Τα διοικητικά πρόστιμα που επιβάλλονται σύμφωνα με τις διατάξεις του παρόντος άρθρου, αποτελούν έσοδα του Δημοσίου και καταβάλλονται στην αρμόδια ΔΟΥ.

Το ποσό του διοικητικού προστίμου εισπράττεται με διπλότυπο είσπραξης στον ΚΑΕ 3739 με την ονομασία «Λοιπά Πρόστιμα και χρηματικές ποινές επιβαλλόμενες από δικαστήρια και δημόσιες γενικά αρχές».
Τα διοικητικά πρόστιμα αποτελούν δημόσια έσοδα αποδιδόμενα κατά ποσοστό 50% στον Κρατικό Προϋπολογισμό και κατά ποσοστό 50% στις οικείες Υ.Μ.Ε.Π.Ε. Οι τελευταίες χρησιμοποιούν το ποσό αυτό κατά προτεραιότητα για την κάλυψη των δαπανών μετακινήσεων και αποζημιώσεων των επιτροπών ελέγχου της Υ.Μ.Ε.Π.Ε., καθώς και για λοιπές λειτουργικές ανάγκες που αναφέρονται στο έργο εποπτείας και ελέγχου των Σχολών / Κέντρων Π.Ε.Ι. και Σ.Ε.Κ.Ο.Ο.Μ.Ε.Ε.

